absolutt enhetssystem
Store norske leksikon,Realfag,Fysikk,Mål og vekt
Absolutt enhetssystem er et enhetssystem der alle andre målenheter er avledet av én eller noen få absolutte grunnenheter. En rekke slike systemer har vært i bruk.
I et naturlig enhetssystem, som er spesielt egnet for bruk i teoretisk fysikk, består alle grunnenhetene av universelle naturkonstanter. Da vil for eksempel lyshastigheten c bli en naturlig enhet for fart og elementærladningen e bli en enhet for elektrisk ladning.Et eksempel på et naturlig enhetssystem er Det atomære system (Hartrees system) som er spesielt velegnet for bruk i atomfysikk. Her blir følgende fire naturkonstanter per definisjon valgt som grunnenheter: elektronmasseenheten elementærladningen den reduserte Planck-konstanten  den inverse verdien av Coulombs konstant  I de forskjellige CGS-systemene brukes tre grunnenheter (centimeter, gram, sekund), og i SI-systemet sju (meter, kilogram, sekund, ampere, kelvin, mol, candela).Betegnelsen absolutt enhetssystem ble først brukt av Carl Friedrich Gauss på det CGS-systemet han konstruerte som en kombinasjon av det elektriske og det magnetiske, og som nå vanligvis kalles Det gausske CGS-systemet.I det tidligere brukte tekniske systemet inngår tyngden av et kilogram som grunnenhet. Ettersom tyngden varierer fra sted til sted, blir ikke dette et absolutt system. Les mer i Store norske leksikon enhetssystem målenhet fysisk størrelse SI-systemet